BrobyværkNet

Verdenshistorien på 45 minutter – livestream med Lars Hovbakke Sørensen
2026-02-18 17:00 - 18:00 UTC | Broby Bibliotek, Skovvej 2, Brobyværk, Broby, 5672, Danmark
Hvad har præget menneskets historie frem til i dag? Går historien i ring? Og hvordan fortæller man hele verdenshistorien på bare tre kvarter?

Livestream med historiker Lars Hovbakke Sørensen.

For at forstå, hvor vi er på vej hen, må vi forstå, hvor vi har været henne. Hvilke relationer har verdens forskellige kulturer haft indbyrdes gennem de seneste 10.000 år, og hvilke linjer kan vi trække frem til i dag?

Til denne livestream tager historiker Lars Hovbakke Sørensen os med på en rejse fra de tidligste civilisationer over middelalderen og industrialiseringen til de store begivenheder, der har formet verden i dag.

Forelæsningen bygger på Hovbakkes nye bog ‘Verdens historie: fra Oldtiden til i dag’ (Gyldendal, marts 2025), som er tredje bog i hans trilogi om Danmarks, Europas og Verdens historie.

45 minutters oplæg og 15 minutters spørgsmål. Livestreamingen modereres af Noa Kjærsgaard Hansen og fungerer som optakt til Århundredets Festival, der den 6.-15. marts 2026 sætter fokus på VERDEN.

Arrangeret af folkeuniversitet Aarhus, Emdrup, Herning.

Realiseres med støtte fra A.P. Møller og Hustru Chastine Mc-Kinney Møllers Fond til almene Formaal.
